open-index/open-wikipedia-markdown huggingface dataset:
Harald Hårdrådes plass (Oslo)

**Harald Hårdrådes plass** ligger som en utvidelse av Schweigaards gate nordøst i Gamlebyen i Oslo. Tomten til plassen ble gitt kommunen av overrettssakfører G. Henriksen, på betingelse at det skulle settes opp en bautastein av kong Harald Hårdråde – som en på det tidspunktet antok anla Oslo i ca. 1050, utfra Snorres beskrivelser. Plassen ble i sitt opprinnelige uttrykk opparbeidet samtidig med Schweigaards gate i 1879 og oppkalt i 1886 etter kong Harald Hårdråde. Granittbautaen av kongen med et bronserelieff av Lars Utne ble avduket i 1905. Bautaen har følgende inskripsjon: 
 
HARALD SIGURDSÖN HAARDRAADE
NORGES KONGE&nbsp;&nbsp;OSLOS GRUNDLÆGGER
1015&nbsp;&nbsp;&nbsp;1066


Rundt bautaen sto opprinnelig 15 granittblokker som «runestener». Disse ble erstattet med et grøntanlegg en gang før 1955.

I 1992 ble plassen igjen gitt en ny utforming i forbindelse med anlegging av Schweigaards gate som miljøgate. Dagens utforming skiller seg vesentlig fra den opprinnelige. Plassen er i dag mer en sving i veien rundt et lite torg enn en plass i egentlig forstand. 

Harald Hårdrådes plass er foreviget i litteraturen gjennom visa *Tanta til Beate* med tekst og melodi av Lillebjørn Nilsen: 

## Referanser


## Eksterne lenker
* 
* Byarkivet: Historiske bilder fra Harald Hårdrådes plass
*
Den dominikanske republikks flagg

**[[Den dominikanske republikk]]s flagg** består av et sentrert, hvitt kors som går helt ut til kantene, og deler flagget inn i fire rektangler (to røde og to blå). Flagget føres i denne form som nasjonalflagg på land og handelsflagg til sjøs. Statsflagget, på land og til sjøs, samt krigs- og orlogsflagget, har i tillegg riksvåpenet i korsmidten. Flagget har størrelsesforholdet 2:3.

Den dominikanske republikks flagg ble til under frihetskampen mot kolonimakten Spania, mot Frankrike og Haiti på 1800-tallet. Fargene blått og rødt er Haitis, mens det hvite korset viser til innbyggernes tro. Flagget ble først innført 6. november 1844 og igjen 14. september 1863.

## Kilder
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000
*Whitney Smith: *Den store flagbog. Alverdens flag gennem tiderne*, København, 1977
Follow the Reaper

***Follow the Reaper*** er det tredje studioalbumet fra det finske Death metal-bandet Children of Bodom, utgitt i 2000.

## Sporliste
#«Follow the Reaper» (3:47)
#«Bodom After Midnight» (3:43)
#«Children of Decadence» (5:34)
#«Everytime I Die» (4:03)
#«Mask of Sanity» (3:58)
#«Taste of My Scythe» (3:58)
#«Hate Me!» (4:44)
#«Northern Comfort» (3:48)
#«Kissing the Shadows» (4:32)
#«Hellion» (W.A.S.P.-cover) (3:02) (bonusspor)

All tekst og musikk skrevet av Alexi Laiho, unntatt «Hellion» av Blackie Lawless.

## Personell
* Alexi Laiho – Vokal og gitar
* Alexander Kuoppala – Gitar
* Janne Viljami Wirman – Keyboard
* Henkka Seppälä – Bass
* Jaska Raatikainen – Trommer

## Eksterne lenker
*
Morten Nyhus

:*For plateprodusenten, se [[Morten Nyhus (1956)]]*

**Morten Nyhus** (født 15. mars 1957 i Tønsberg) er en norsk dramatiker og billedkunstner.

Morten Nyhus er oppvokst på Eik utenfor Tønsberg. Fra 1981 til 2006 var han bosatt i Danmark. Han er utdannet barnehagelærer fra Høgskolen i Vestfold og har studert malerkunst ved Det Jyske Kunstakademi i Århus i Danmark. Høsten 1990 var han student ved Forfatterlinja i Bø ved Høgskolen i Telemark.

Morten Nyhus har skrevet flere skue- og hørespill, blant annet for Det kongelige teater i København, Danmarks Radio og NRKs Radioteatret. I 1996 utgav han bildeboka *Høna, villdyra og den tykke månen*. Han har også vært tilknyttet den danske billedkunstnergruppa *Cromisterne*.

Nyhus deltok i Norsk dramatikkfestival 2008 med stykket «Hvorfor kommer du ikke inn til oss andre». Det handler en sønn som kommer hjem til sine pensjonistforeldre i håp om endelig å løsrive seg. Dessverre blir det totalkollaps i kommunikasjonen,  men kjæresten hjelper til i floka.

Morten Nyhus er gift med den danske skulptøren og installasjonskunstneren Lena Søeborg. Han er også storebroren til tegnerne Svein og Egil Nyhus.

## Referanser


## Eksterne lenker
* Morten Nyhus  hos Norske Dramatikeres Forbund
Kim Bodnia

**Kim Bodnia** (født 1965) er en dansk skuespiller, blant annet kjent for rollen som Frank i ''Pusher'' og Harald i ''I Kina spiser de hund'' og ''Gamle menn i nye biler''. 

Bodnia har medvirket i flere norske filmer, blant annet *[[Himmelfall]]*, *[[Monstertorsdag]]*, *[[Tomme Tønner]]* og *[[Aurora (film)|Aurora]]*.

## Filmografi
* *[[En avgrunn av frihet (film)|En avgrunn av frihet]]*  (1989) – Dørvakt
* *[[Bulldozer (film)|Bulldozer]]*  (1993) – Samson
* *[[Eva (film)|Eva]]*  (1994) – Anders
* *[[Nattevakten (film)|Nattevakten]]*  (1994) – Jens
* *[[Pusher (film)|Pusher]]*  (1996) – Frank
* *[[Den siste viking (film fra 1997)|Den siste viking]]*  (1997) – Sigbard
* *[[Bleeder (film)|Bleeder]]*  (1999) – Leo
* *[[I Kina spiser de hund]]*  (1999) – Harald
* *[[Øyenstikker (film)|Øyenstikker]]*  (2001) – Eddie
* *[[Jolly Roger (film)|Jolly Roger]]*  (2001) – Jolly Roger
* *[[Gamle menn i nye biler]]*  (2002) – Harald
* *[[Himmelfall]]*  (2002) – Johannes
* *[[Pakten (film)|Pakten]]*  (2003) – Jonas
* *[[Den gode strømer (film)|Den Gode Strømer]]*  (2004) – Jens
* *[[Monstertorsdag]]*  (2004) – Skip
* *[[Inkasso (film)|Inkasso]]*  (2004) – Claus
* *[[Oppbrudd (film)|Oppbrudd]]*  (2005) – Philip
* *[[Wicked (film)|Wicked]]*  (2006) – Elkiar
* *[[The Journals of Knud Rasmussen (film)|The Journals of Knud Rasmussen]]*  (2006) – Peter
* *[[Frygtelig lykkelig]]*  (2008) – Jørgen Buhl
* *[[Broen]]*  (2011) – Martin Rhode
* *[[Den skaldede frisør]]*  (2012) – Leif 
* *[[Broen|Broen II]]*  (2013) – Martin Rhode
* *[[Killing Eve]]* (TV-serie, 2018–2022) – Konstantin  
* *[[The Witchter]]* (TV-serie, 2021) – Vesemir

## Priser
* 2014 – Robertprisen for årets mannlige hovedrolle – TV-serie i Broen II
* 2009 – Bodilprisen for beste mannlige birolle i *[[Frygtelig lykkelig]]*
* 1995 – Robertprisen for årets mannlige birolle i *[[Nattevakten (film)|Nattevakten]]*

## Referanser
 



## Eksterne lenker
* 
* 
* 
*
Hate Crew Deathroll

***Hate Crew Deathroll*** er det fjerde musikkalbumet fra det finske Death metal-bandet Children of Bodom, utgitt i 2003.

## Sporliste
# «Needled 24/7» 4:08
# «Sixpounder» 3:24
# «Chokehold (Cocked 'n' Loaded)» 4:12
# «Bodom Beach Terror» 4:35
# «Angels Don't Kill» 5:13
# «Triple Corpse Hammerblow» 4:06
# «You're Better Off Dead» 4:11
# «Lil' Bloodred Ridin' Hood» 3:24
# «Hate Crew Deathroll» 3:38
# «Silent Scream» (Bonusspor på Limited Edition, Slayer-cover)

All musikk skrevet av A. Laiho unntatt «Lil' Bloodred Ridin' Hood» av A. Laiho og A. Kuoppala. Alle tekster skrevet av A. Laiho unntatt «Chokehold (Cocked 'n' Loaded)» av A. Laiho, A. Kuoppala og H. Seppälä.

## Personell
* Alexi Laiho – vokal og sologitar
* Alexander Kuoppala – kompgitar
* Janne Viljami Wirman – keyboard
* Henkka Seppälä – bass
* Jaska Raatikainen – trommer

## Eksterne lenker
*
Van Wert County

**Van Wert County** er et fylke i den amerikanske delstaten Ohio. Det ligger nordvest i staten og grenser mot Paulding County i nord Putnam County i nordøst, Allen County i øst, Auglaize County i sørøst, Mercer County i sør. Det har også grense mot delstaten Indiana i vest.

Van Wert Countys totale areal er  km² hvorav 1 km² er vann. I 2000 hadde fylket  innbyggere og administrasjonssenteret ligger i byen Van Wert.

Fylket ble opprettet 1. april 1820 og fikk sine fulle rettigheter 18. mars 1837. Van Wert County har fått sitt navn etter Isaac Van Wart som deltok i den amerikanske uavhengighetskrigen. 

## Befolkningsutvikling

## Referanser


## Eksterne lenker
*
Johannes Eick

**Johannes Eick** (født 1964) er en norsk jazzmusiker (bass).  

Før musikkstudier ved Jazzlinja (NTNU) (1983–1986) spilte Eick med Elin Rosseland i Kix (1982–1986). I studietiden samarbeidet han med blant annet i Airamero og Vigleik Storaas Trio, som han mottok Spellemannprisen i 1995. Som distriktsmusiker i Finnmark (1985–1987) etablerte han kvartetten Noor, før relokalisering til jazzmiljøet i Oslo, der han har fortsatt samarbeidet med Rosseland og andre som Christian Wallumrød, Sidsel Endresen, Harald Bergersen og Hans Mathisen.

Han er sønn av musikeren Jürgen Eick og bror av musikerne Trude Eick og Mathias Eick.

## Referanser


## Eksterne lenker
* Biografi på Jazzbasen
Åtsel- og rovbiller

* **[[Palpebiller]]**
* **[[Fjærvinger]]**
* **[[Sumpbiller]]**
* **[[Mycelbiller]]**
* **[[Åtselbiller]]**
* **[[Kortvinger]]**

**Åtsel- og rovbiller** (Staphylinoidea) er en artsrik gruppe av biller. Det er beskrevet over  arter på verdensbasis, og over  av dem er funnet i Norge. Den dominerende gruppen er den store familien kortvinger (Staphylinidae) med  beskrevne arter, nær  i Norge, men familien mycelbiller (Leiodidae) er også artsrik.
Det er vanskelig å gi noen enhetlig beskrivelse av denne gruppen. De fleste artene er ganske små, og gruppen omfatter de minste av alle biller, 0,3-0,4 mm lange, i familien fjærvinger (Ptiliidae). Men det finnes også arter som er opptil 4 cm lange. Mange arter har mer eller mindre forkortede dekkvinger, som ikke dekker hele bakkroppen. Antennene kan være trådformede eller med en kraftig kølle. Kroppsform og -farge varierer sterkt.
De fleste av gruppene i denne overfamilien lever på land, bare familien palpebiller (Hydraenidae) er vannlevende. Mange arter finnes i eller ved råtnende materiale av ulike slag, eller sopp. En del arter lever i maurtuer. Når det gjelder føde er mange av disse billene rovdyr, som fanger ulike slags små insekter, mark, snegler og så videre. Andre er soppetere, og en gruppe lever på åtsler eller møkk, der de enten spiser av selve åtselet eller andre insekter som lever der. Biller i denne gruppen kan finnes nesten i hvilket som helst miljø på landjorden, men er særlig tallrike på skogbunnen.

## Eksterne lenker
*
Giuseppe Panzi

**Giuseppe Panzi** (kinesisk: 潘廷章, *Pan Tingzhang*, født 2. mai 1734 i Firenze eller i Cremona i Italia, død før 1812 i Beijing i Kina) var en italiensk kinamisjonær som virket som maler ved det keiserlige hoff, likesom mange andre jesuitter.

Han ankom Kina som misjonær i 1771. I Macao fikk han raskt sin avsluttende forberedelse på sitt virke i Kina ved jesuittenes universitetskollegium São Paulo, før han i 1773 dro nordover til Beijing. Samme år malte han et berømt portrett av Qianlong-keiseren. Etter jesuittordenens oppløsning forble han i Kina og døde i hovedstaden en gang før 1812. 

## Se også
* Liste over kinamisjonærer tilhørende jesuittordenen

## Referanser


## Litteratur
* Lorry Swerts, Mon Van Genechten, Koen De Ridder: *Mon Van Genechten (1903-1974): Flemish Missionary and Chinese Painter : Inculturation of Chinese Christian Art*, Leuven University Press, 2002 ISBN 90-5867-222-0 ISBN 9789058672223
Bedford (andre betydninger)

**Bedford** kan vise til:

*Bedford, administrasjonsby i grevskapet Bedfordshire i England
*Bedford (distrikt), et distrikt i Bedfordshire i Øst-England
*Bedford (New York), en by i fylket Westchester County, New York, USA
*Bedford County (Pennsylvania) 
*Bedford County (Tennessee) 
*Bedford County (Virginia)
*Bedford (bilmerke)
Claiborne County

**Claiborne County** er navnet på to fylker i USA:

*Claiborne County (Mississippi) 
*Claiborne County (Tennessee) 

Se også: 
* Claiborne Parish i Louisiana
Jean Denis Attiret

**Jean Denis Attiret** (kinesisk: *Wang Zhicheng* 王致誠, født 31. juli 1702 i Dole i Frankrike, død 8. desember 1768 i Beijing i Kina), var en fransk jesuittmisjonær og maler i Kina.

## Liv og virke
### Bakgrunn
Jean-Philippe Attiret stammet fra en kunstnerfamilie; hans bestefar og hans far var også malere. Takket være en rik velgjører, markgreven av Brouissa, kunne han komme seg til Roma for å studere kunst, og interesserte seg i særdeleshet for Rafaels kunst.

### Jesuitt
Attiret inntrådte i jesuittordenens novisiat i Avignon i 1735, 33 år gammel. Der fortsatte han sitt kunsteneriske virke og malte de fire evangelister i sodalitetskapellet i katedralen i Avignon.

### Misjonær
Han dro i 1737 som misjonær til Kina - han meldte seg da hans overordnede fortalte at kunstnere fra Europa var ettertraktede i keiserens hoff. I Beijing fikk han keiserens gunst og ble hoffmaler. De fleste av hans malerier var av natirlige objekter, som trær, frukt, fisk og mange dyr, malt på glass eller silke. Han var ettertraktet for sine portretter, han malte om lag 200 av keiseren og hans familie. Etter  Qianlong-keiserens ønske oppgav han sin europeiske stil og begynte å male akvareller på kinesisk manér. Dette lyktes han i så godt at han sammen med kinesiske malere faktisk dannet en egen skoleretning innen kinesisk malerkunst.

I 1754 utnevnte keiseren ham til mandarin av 3. klasse, men Attiret avslo og bad Qianlong om heller å beskytte kirkens religionsfrihet, noe som ville gledet ham langt mer. 

Attiret anferdiget sammen med sine ordensbrødre Giuseppe Castiglione og Ignaz Sichelbarth så vel som med augustineren Giovanni Damasceno Salutti 16 tegnede fremstillinger fra krigen mot djungarene (1753 til 1760). De ble gjort til stikk i Paris.

Fra den perioden han faktisk bodde inne i Den forbudte by oroduserte han også noen malerier med religiøse kristne motiver, som scener fra Jesu liv og helgenenes liv. De fleste av hans berker er gtt tapt: De ble ødelagt av de franske og britiske militære styrker som inntok Sommerpalasset og plyndret det i 1860 under opiumskrigen.

## Se også
* Liste over kinamisjonærer tilhørende jesuittordenen

## Litteratur
* Hartmut Walravens: *China illustrata. Das europäische Chinaverständnis im Spiegel des 16.–18. Jahrhunderts*. VCH, Weinheim 1987, ISBN 3-527-17815-5.
* Henri-Bernard Maite: *Le Frère Attiret au service de K'ien-Long (1739–1768)*. Universität Aurore, Shanghai 1943.

## Referanser
Defiance County

**Defiance County** er et fylke i den amerikanske delstaten Ohio. Det ligger nordvest i staten og det grenser mot Williams County i nord, Henry County i øst, Putnam County i sørøst og mot Paulding County i sør. Det har også grense mot delstaten Indiana i vest.

Defiance Countys totale areal er 1&nbsp;073 km² hvorav 8 km² er vann. I 2000 hadde fylket 39&nbsp;500 innbyggere og administrasjonssenteret ligger i byen Defiance. Det gass- og oljefyrte Richland kraftverk ligger i fylket.

Fylket ble grunnlagt i 1845 og er oppkalt etter Fort Defiance som i sin tur fått sitt navn av general Anthony Wayne på grunn av sin beliggenhet nær St. Clair's Defeat. 

## Eksterne lenker
*
Davidson County

**Davidson County** er navnet på to fylker i USA:

*Davidson County (Nord-Carolina) 
*Davidson County (Tennessee)
Giles

Begrepet eller navnet **Giles** har flere betydninger:

* Giles County i Tennessee 
* Giles County i Virginia
Hickman County

**Hickman County** er navnet på to fylker i USA:

*Hickman County (Kentucky) 
*Hickman County (Tennessee)
Heideck

**Heideck** er en liten by i landkreis Roth i den tyske delstaten Bayern sør i Tyskland. Byens økonomi er i dag i betydelig grad påvirket av storbyområdet Nürnberg, men var tidligere dominert av jordbruk som i dag spiller en liten rolle. Matindustri, tjenesteindustri og turistvirksomhet har i dag viktig for byens økonomi.

## Geografi

Heideck er lokalisert i sørlige Mittelfranken mellom innsjøene Rothsee og Brombachsee. Begge innsjøene er innenfor 15 minutters med bil. Det urbane området ligger på rundt 407 meter over havet. Ved Heideck flyter elven Roth. Sør for distriktet Selingstadt går det europeiske vannskillet. Nord for dette flyter alt vannet til Nordsjøen og sør for det går til Svartehavet.

## Historie
I 1192 bygget ridder Hadebrand II den første festningen (eller borg som det heter på tysk) i den regionen som i dag er Heideck. Den lå overfor landsbyen Altenheideck, og ble således kalt for Burg Altenheideck. I 1278 bygget herren av Heideck, som adelsfamilien nå kalte seg, en ny festning, Burg Heideck ved Schlossberg. I dalføret for den samtidige byen Heideck, som hadde opprinnelse som *nova civitas*, ble først nevnt i offentlige dokumenter i 1288. I århundrene som fulgte var den underlagt en rekke herrer: i 1471 var byen underlagt huset Wittelsbach ved hertug Ludvig IX av Bayern (1417 –1479), senere fyrstedømmet Pfalz-Neuburg. På 1500-tallet var Heideck og Nürnberg styrt og eid fra 1806 av kongeriket Bayern.


Fil:Heideck RH 001.JPG|Heideck sentrum 2013
Fil:Vogel Strauß im Kreisverkehr.jpg|I en rundkjøring står en skulptur av en struts, laget av Sabine Mädl
Fil:Heideck RH 014.JPG|Hus med bindingsverk og skulptur


## Referanser


## Eksterne lenker
*
Tinnosbanen

**Tinnosbanen** er fra 2008 Jernbaneverkets betegnelse på jernbanestrekningen mellom Tinnoset og Hjuksebø. Før 2008 var Tinnosbanen kun den 30,0&nbsp;km lange strekningen mellom Notodden og Tinnoset, mens hele strekningen fra Tinnoset til Hjuksebø var en del av Bratsbergbanen. Strekningen mellom Notodden og Hjuksebø blir betjent av Vys linje 55.

## Historikk
Tinnosbanen, som opprinnelig gikk fra Notodden brygge ved Heddalsvatnet, ble anlagt som privatbane av Norsk Transportaktieselskab. Den ble bygd som delstrekning for å transportere kunstgjødsel fra Norsk Hydros fabrikk i Rjukan til havna i Skien.  Leder for planlegging og bygging 1907 til 1909 var ingeniør Kristoffer Andreas Holmboe (1871–1956) som fra 1912 var driftsansvarlig for Rjukanbanen.

Første tog kjørte fra Notodden til Tinnoset 18. februar 1909, banen ble offisielt åpnet 9. august samme år. Banen ble ferdig elektrifisert 11. juli 1911 og er Norges første elektrifiserte normalsporede jernbane. Den opprinnelige transportkjeden var:
* Rjukanbanen, jernbanestrekningen fra Rjukan til Mæl, 16&nbsp;km
* Tinnsjøfergene fra Mæl til Tinnoset, 30&nbsp;km
* Tinnosbanen fra Tinnoset til Notodden, 34&nbsp;km
* Norsjø–Skienkanalen fra Notodden til Skien, 54&nbsp;km med lektere

I 1917 ble Bratsbergbanen åpnet mellom Notodden og Borgestad, og erstattet lektertrafikken mellom Skien og Notodden. Notodden nye stasjon, som ble bygget i 1917, ble ikke tatt i bruk før den nye jernbanestrekningen ble åpnet.

Fra 1. juli 1920 til 1. juli 1955 tilhørte denne strekningen (sammen med strekningen Notodden-Porsgrunn) statsbaneselskapet Tinnoset-Porsgrunnbanen (banemerke T.P.B.). Fra 1. juli 1955 ble hele strekningen en ren statsbane. Den 1. januar 1991 ble persontrafikken nedlagt på strekningen, og 5. juli samme år godstrafikken etter at produksjonen på Rjukan hadde blitt nedlagt.

Jernbaneverket har begynt å oppgradere Tinnosbanen mellom Tinnoset og Notodden slik at linjen skal bli kjørbar. Dette skjer på bakgrunn av at Riksantikvaren 17. juni 2008 anbefalte at anleggene Rjukan – Notodden blir tatt opp i den tentative listen for UNESCOs verdensarvliste.

## Linjekart

|}

## Referanser



## Litteratur
* 
* 
* 

## Eksterne lenker
* 
* Privat side om Tinnoset
* 
* 
* Tinnosbanen i openstreetmap.org
Ajattara

**Ajattara** er et black/death/doom metal-band fra Finland. Bandet har tatt navnet fra Ajattara, eller Ajatar, som i finsk mytologi er en ond ånd. Ajattara bruker synthesizere for å skape en «grim atmosfære».

## Bandmedlemmer
*Pasi «Ruoja» Koskinen &ndash; Vokal, gitar og keyboard (1996&ndash;)
*Vesa «Kalmos» Wahlroos &ndash; Gitar og ekstravokal (2007&ndash;)
*Mynni «Tartunta» Luukkainen &ndash; Gitar (2010&ndash;)
*Juha «Tohtori Kuolio» Harju &ndash; Bass og ekstravokal (2007&ndash;)
*Tommi «Malakias IV» Lillman &ndash; Trommer (2007&ndash;) 

### Tidligere medlemmer
;Gitar
*Ismo «Ismonster» Liljelund
*Tomi «Samuel Lempo» Koivusaari

;Bassgitar
*Toni «Atoni» Laroma (1996&ndash;2007)

;Trommer
*Pekka «Malakias I» Sauvolainen (1996&ndash;2003)
*Jan «Malakias II» Rechberger (2003&ndash;2004)
*Atte «Malakias III» Sarkima (2004&ndash;2007)

;Keyboard
*Aki «Akir Kalmo» Räty
*Jarmo «Ikkala» Ikala
*Kalle «Irstas» Sundström (2004&ndash;2007)
*Janne «Raajat» Immonen (2007&ndash;2010)

## Utvalgt diskografi
**Itse* (2001)
**Kuolema* (2003)
**Tyhjyys* (2004)
**Äpäre* (2006)
**Kalmanto* (2007)
**Noitumaa* (2009)
**Joululevy* (samlealbum, 2009)
**Murhat* (2011)

## Eksterne lenker
* 
*  Ajattara lyrics
Falsett

**Falsett** (av italiensk *falso*, dvs. falsk, kunstig, imitert) er betegnelsen på et vokalregister som også kalles hode- eller randregister. Et folkelig uttrykk for å synge falsett er å «gå opp i fistel». 

Falsett-teknikken innebærer at stemmebåndene brukes med minst mulig masse og ikke lukker helt. Hensikten er å oppnå en lysere stemme enn med vanlig brysttone, og falsett-teknikken gjør at menn kan synge i alt- og sopranleie. En mannlig sanger som bruker denne teknikken kalles kontratenor.

Artister og band som er kjent for å bruke falsett når de synger er Michael Jackson, Freddie Mercury, Ian Gillan, Thom Yorke, Matthew Bellamy, Pharrell Williams, Jan Werner Danielsen, Ricky West, Justin Timberlake og bandet Bee Gees. 

## Kilder
* Avsnittet «Registers and Vocal Registration» i ''Understanding Vocal Range, Registers and Type'' , singwise.com. Lest 11. oktober 2017.
* Avsnittet «Register» i ''Terminologijungelen: Del én'', vokalt.no.  Lest 11. oktober 2017.
* 
* ''falset'' i Den store danske
Liste over fylker i Pennsylvania

**Liste over fylker i Pennsylvania**. Den amerikanske delstaten Pennsylvania består av 67 fylker.

## Referanser
Bjørnerødvannet

**Bjørnerødvannet** ligger 25,5 moh i Våler i Østfold. Hobølelva renner ut i vannet på vestsiden og elva renner ut igjen på sørenden av vannet, og renner videre ut i Vansjø. Vannet er en del av Morsavassdraget som strekker seg fra Østmarka i Oslo i nord til Raet gjennom Østfold i sør. Vansjø ligger langs Raet, lengst sør i Morsavassdraget, og har utløp i Mosseelva som renner ut i Oslofjorden i Moss.

Ved viltkartlegging i 1993 ble vannet prioritert som et særlig viktig viltområde, særlig med tanke på trekkende og overvintrende fugler. I sørvest der det er både innos og utos for Hobølelva, er vannet ofte isfritt om vinteren. Her er det mange overvintrende sangsvaner, samt fiskeplass for fiskeørn.

## Referanser
 

## Eksterne lenker
* Tilstanden i Vansjø-Hobølvassdraget i 2014
Krakking

**Krakking** (engelsk *Cracking*) er en prosess som gjøres med restene etter raffinering av råolje. Det omfatter alle petrokjemiske prosesser der formålet er å omforme store molekyler til mindre molekyler. Dette foregår ved termisk krakking, katalytisk krakking eller katalytisk hydrokrakking.

Tung olje med store molekyler varmes opp, i noen tilfeller under høyt trykk. Dette fører til at molekylene kolliderer hardere og oftere med hverandre enn ved normale forhold. På denne måten river de hverandre i stykker, og det dannes nye molekyler med kortere molekylkjeder.

Ved termisk krakking spaltes store organiske molekyler til mindre gjennom oppvarming, og dobbelt- og trippelbindinger brytes slik at forbindelsene mettes. Det er vanlig å holde temperaturen ~800 o og trykket også høyt.

Krakking produserer mer av de lette oljefraksjonene, som nafta og bensin. Prosessen etterlater også kull i fast form, såkalt petroleumskoks, som brukes til produksjon av industrielle anoder, eller som brennstoff i industrien. Produktene er oftest svært svovelholdige, og inneholder også ofte andre miljøgifter.

## Eksterne lenker
* Information on cracking in oil refining
* Hydrocarbon Cracking – A Quick Summary for High School Students
Franklin County (Ohio)

**Franklin County** er et fylke i den amerikanske delstaten Ohio. Det ligger i de sentrale delene av staten og det grenser mot Delaware County i nord, Licking County i nordøst, Fairfield County i sørøst, Pickaway County i sør, Madison County i vest og mot Union County i nordvest.

Franklin Countys totale areal er 1&nbsp;407 km² hvorav 9 km² er vann. I 2000 hadde fylket 1&nbsp;068&nbsp;978 innbyggere og i 2005 var det 1&nbsp;090&nbsp;771.  Administrasjonssenteret ligger i byen Columbus som også er Ohios hovedstad og den nest største byen i delstaten.

Fylket ble grunnlagt 30. april 1803, mindre enn to måneder etter at Ohio ble USAs 17. delstat, og strakk seg opprinnelig helt til Eriesjøen. Det har fått sitt navn etter Benjamin Franklin. 
## Eksterne lenker
*
Stephen Jay Gould

**Stephen Jay Gould** (født 10. september 1941, død 20. mai 2002) var en amerikansk paleontolog og evolusjonsbiolog. Han er spesielt kjent som populærvitenskapelig forfatter. Blant fagfolk er han kjent for flere kontroversielle teorier, som «avbrutt likevekt» (*punctuated equilibrium*).

Gould vokste opp i New York og studerte ved Antioch College, før han tok doktorgraden i paleontologi ved Columbia University. Han arbeidet mesteparten av livet som professor ved Harvard University.

## Priser og utmerkelser (utvalg)
* 1992 – Linnean Medal

## Referanser
Randi Bratteli

**Randi Bratteli** (født 17. september 1924 på Hamar, død 9. desember 2002) var en norsk journalist og forfatter, som var datter av redaktør i *[[Arbeiderbladet]]*, Olav Larssen, og gift med Ap-statsministeren Trygve Bratteli. Hun begynte som journalist i ukebladet *[[Aktuell]]*. Sammen med sin mann ble hun tildelt Snill Gutt-prisen for 1974. Hun var blant stifterne av Venner av Israel i Norsk Arbeiderbevegelse (VINA) og styremedlem fram til sin død. 15. januar 2002 ble hun overrakt den tyske fortjenstorden i Tysklands ambassade i Oslo.

## Bibliografi
* *På tokt med statsministreren*, &ndash; sakprosa (1976)
* *Vi er de tusener... : Arbeiderpartiets kvinnebevegelse 1901-1976* &ndash; sakprosa (redaktør) (1977)
* *Veien de gikk* &ndash; sakprosa (1978)
* *Okkupasjonshverdagen* &ndash; sakprosa (1981)
* *Sonja – Norges kronprinsesse* &ndash; sakprosa (1983)
* *Moderne skikk og bruk* &ndash; sakprosa (redaktør) (1985)
* *Fra slott til slum* &ndash; sakprosa (1986)
* *Videre alene* &ndash; sakprosa (1987)
* *Sorgen og livet* &ndash; sakprosa (1989)
* *Vi som aldri kan glemme : Krigens barn forteller* &ndash; sakprosa (1990)
* *Så høy en himmel* &ndash; memoarer (1991) illustrert av Borghild Rud
* *Slik var han : Nærbilder av kong Olav * &ndash; sakprosa (1992)
* *Husk å leve* &ndash; (1997)

## Referanser


## Kilder
* NRK om Randi Bratteli
* Kjell Magne Bondevik: Tale ved overrekkelse av tysk fortjensteorden til Randi Bratteli, 15.1.2002
* 

## Eksterne lenker
*
Superintendent

**Superintendent** (kirkelatin: «tilsynshavende») er en alternativ benevnelse på det kirkelige embete som i de fleste kristne trossamfunn er kjent som biskop. Betegnelsen ble brukt i de første 130 årene etter reformasjonen i Danmark-Norge, men bispetittelen ble deretter gjeninnført. I den evangeliske kirke i Tyskland og den norske unitarkirke er det fremdeles tittelen på en prest som fører tilsyn med menighetene i et distrikt.

**Liste over norske superintendenter på 1500- og 1600-tallet**

**Superintendenter i [[Oslo bispedømme]]:**
*Hans Rev 1541-45
*Anders Madssøn 1545-48
*Frants Berg 1548-80
*Jens Nilssøn 1580-1600
*Anders Bentssøn Dallin 1601-1608
*Niels Clausen Senning 1608-17
*Niels Simonsen Glostrup 1617-39
*Oluf Boesen 1639-46
*Henning Stockfleth 1646-64

**Superintendenter i [[Stavanger bispedømme]]:**
*Jon Guttormssøn 1541-57
*Jens Gregoriussen Riber 1558-71
*Jørgen Erikson 1571-1604
*Laurits Clausen Scabo 1605-26
*Thomas Cortzen Wegener 1627-54
*Marcus Christensen Humble 1655-61

**Superintendenter i [[Bjørgvin bispedømme]]:**
*Gjeble Pederssøn 1537-57
*Jens Skjelderup 1557-82
*Anders Foss 1583-1607
*Anders Michelsen Kolding 1607-15
*Niels Paaske 1616-36
*Ludvig Munthe 1636-49
*Jens Pedersen Skjelderup 1649-65

**Superintendenter i [[Nidaros bispedømme]]:**
*Thorbjørn Olavsson Bratt 1546-48
*Hans Gaas 1549-78
*Hans Mogenssøn 1578-95
*Isak Grønbek 1596-1617
*Anders Christensen Arreboe 1617-22
*Peder Jenssøn Schjelderup 1622-42
*Erik Bredal 1643-72

**Liste over norske superintendenter i dag**
*Knut Heidelberg, superintendent (se biskop) i Unitarforbundet, 2005-2009.
*Kjell Morten Bråten, superintendent (se biskop) i Unitarforbundet, 2009-d.d. 

## Referanser


## Eksterne lenker
* Superintendent hos Store norske leksikon
Magnus Bernhardsen

**Magnus Bernhardsen** (født 1976) er norsk litteraturviter og aktivist. Han var leder for Norsk Målungdom fra 1998 til 2000 og har etter det hatt lederfunksjoner innen Noregs Mållag. Han var leder for foreningen Skepsis fra 2014 til 2016.

Bernhardsen er utdannet innen litteratur. I 2019 fullførte han en mastergrad i nordisk litteratur ved Universitetet i Oslo. Masteroppgaven handlet om skogfinner i norsk litteratur.

I 1995 skrev han heftet *Biji Kurdistan* (utgitt av Raud Ungdom) sammen med Lars Julin etter en reportasjereise i Kurdistan.

Bernhardsen har også vært medlem av hovedstyret i Klanen.

## Referanser


## Eksterne lenker
*
Kontrast

**Kontrast** (motsetning, motstykke) kan ha forskjellige betydninger:

* Kontrast (lys), forskjellen i farge og lys mellom deler av et bilde.
* Kontrast (musikk), et sett med prosedyrer for musikk.
* Kontrast (språk), forskjell mellom ord.
* Kontrast (litteratur), et litterært virkemiddel.
* Kontrast (restaurant), et spisested i Maridalsveien 15 i Oslo med én Michelin-stjerne
* Kontrast (tidsskrift), et venstreorientert samfunnskritisk tidsskrift.
* Kontrast (Farge) 
* Antonymer, ord som har motsatt betydning av hverandre
Olav Klingen

**Olav Hallgeir Klingen** (født 12. desember 1959) er en norsk tidligere dragartist.

Klingen var med i den kjente draggruppen Great Garlic Girls i 10 år, men fikk sin karrière ødelagt da han ble alvorlig skadet i en bilulykke i 1992 som førte til at han ble midlertidig lam. Han har vært i kontinuerlig opptrening i flere år.

## Bakgrunn og karriere
Olav Klingen kommer fra Salsbruket i Trøndelag og startet som servitør ved Theatercafeen i 1976 og arbeidet som kostymeassistent ved Nationaltheatret fra 1979 til 1984. Han var med å danne draggruppa *Great Garlic Girls* i 1981, og var med der frem til 1991.

## Ulykken
Høsten 1992 ble Klingen hardt skadet i en bilulykke på Oppdal. Han svevde mellom liv og død i flere uker, ble delvis lam og fikk ødelagt mye av taleevnen. I 1999 hadde han trenet seg såpass opp at han klarte å gå på egen hånd. Han bodde på det tidspunktet på CatoSenteret i Son, der han trente med daglige svømmeturer, klatring i klatrevegg og gåturer utenfor senteret. Våren 1999 ble han tilkjent 1,9 millioner fra forsikringsselskapet Vesta i erstatning etter ulykken.

## Referanser


## Kilder
* 

## Eksterne lenker
*
Antoine Pinay

**Antoine Pinay** (født 30. desember 1894 i Saint-Symphorien-sur-Coise (Rhône), død 13. desember 1994) var statsminister i Frankrike fra 1952 til 1953. Han huskes som Frankrikes lengstlevende statsminister.

Pinay var borgermester i Saint-Chamond (Loire) fra 1929 til 1977. Før han ble statsminister satt han i den franske nasjonalforsamlingen i nesten 15 år. I 1958 var han finansminister i Charles de Gaulles regjering.

## Referanser


## Eksterne lenker
*
Istočno Sarajevo

**Istočno Sarajevo** (serbisk: Источно Сарајево, «Øst-Sarajevo») er en by i Bosnia-Hercegovina. Den var tidligere kjent som *Srpsko Sarajevo*. 

## Eksterne lenker
*
ARK Bokhandel

**ARK Bokhandel AS** er en norsk bokhandelkjede eid av Gyldendal ASA. Kjeden består av 154 butikker fra Alta i nord til Kristiansand i sør, samt nettbokhandelen, ark.no. Kjeden har per 2020 over 1100 medarbeidere.

Fra 2000 kjøpte Gyldendal opp flere selvstendige bokhandler i blant annet Trondheim (F. Bruns Bokhandel), Stavanger (Berge Libris) og Oslo (Qvist Libris, som eide butikker i hele Sør-Norge blant annet Beyer Libris i Bergen). Samtlige butikker som ble kjøpt var medlemmer i Libris.  Kjedekontoret er lokalisert i Oslo. 

Kjeden deler årlig ut ARKs barnebokpris hvor det er skoleelever som stemmer frem vinneren. I 2015 ble prisen Årets bok i ARK delt ut for første gang. Det er en kåring av ARK-vennenes beste leseopplevelse.

## Referanser


## Eksterne lenker
*
Julius III

**Pave Julius III** (født *Giovanni Maria Ciocchi del Monte*, 1487–1555) var pave fra 7. februar 1550 til sin død. Han var sønn av en fremstående jurist og utdannet seg i klassisk romersk litteratur hos humanisten Raffaele Lippo Brandolini. Senere studerte han jus ved universitetene i Perugia og Siena. I 1513 ble han gjort til erkebiskop av Siponto, og fra 1520 også biskop av Pavia.

Under plyndringen av Rom våren 1527 ble han av Klemens VII gitt som gissel til keiser Karl Vs soldater, men ble reddet av kardinal Pompeo Colonna og unngikk å bli drept.

På begynnelsen av 1530-tallet var Ciocchi del Monte pavelig legat i Nord-Italia. Han ble utnevnt til kardinal av San Vitale i 1536 av Paul III, og i oktober 1543 til kardinalbiskop av Palestrina. 13. desember 1545 åpnet han Trient-konsilet sammen med kardinalene Marcello Cervini og Reginald Pole.

Da Paul III døde 10. november 1549 tok det hele ti uker før kardinalene – splittet mellom de keisertro, de franske og de som støttet Farnese-slekten – klarte å samle seg om en ny pave. Til keiser Karl Vs ergrelse ble Ciocchi del Monte valgt ved enighet mellom de franske og Farnese-tro kardinalene, og tok navnet *Julius III*.

Julius forsøkte å megle mellom Karl V og den franske kong Henrik II, men uten å lykkes. Allerede da han besteg pavestolen var han svært giktbrudden og uinteressert i både politikk og pavegjerningen, og foretrakk å vie seg til mesénskap. Han utnevnte Giovanni Pierluigi da Palestrina til kormester Capella Giulia i Peterskirken.

Julius III' pontifikat var i samtiden gjenstand for en del skandaler, hvorav den størte knyttet seg til hans adoptivnevø. I 1547 hadde Julius ansatt en 14 år gammel gategutt, Innocenzo del Ciocchi del Monte. Da han ble pave gjorde han straks den da 17 år gamle gutten til kardinal. Innocenzo var overhodet ikke egnet til en slik rolle. Konstellasjonen gav også opphav til spekulasjoner og fantasier.  Senere ble Innocenzo anklaget for mord og voldtekt og ble innesperret i et kloster.

Julius er i ettertid imidlertid mest kjent for sin interesse for kunst, og regnes som den siste av de typiske renessansepavene.

Han døde av gikt 23. mars 1555 og ligger begravet i Grotte Vaticane, under Peterskirken.
## Episkopalgenealogi
Hans episkopalgenealogi er:
* Biskop Tito Veltri de Viterbo
* Kardinal Antonio Maria Ciocchi del Monte (1461-1533) *1506
* *Pave Julius III*(1487-1555) *1514

## Referanser


## Eksterne lenker
*  Biografi på The Cardinals of the Holy Roman Church
Ark

**Ark** eller **ARK** kan vise til:

* Noahs ark
* Papir
* Ark (tak)
* Akademisk Radioklubb, radioamatørforening ved Studentersamfundet i Trondhjem.
* ARK Linux, en relativt enkel Linux-distribusjon.
* Arbeiderpartiets RiksKringkasting, kritisk betegnelse på NRK av kritikere mot arbeiderpartiinnflytelse i kringkastingen.
* Paktens ark, et stort gullskrin til å bære, beskrevet i det gamle testamentet.
* ARK (band) – heavy metal-band med Jørn Lande
* ARK (bokhandel)
* Arusha lufthavn, med
Rolvsøya

**Rolvsøya** (nordsamisk: *Gádde-Iččát*) er ei øy i Måsøy kommune i Finnmark. Rolvsøya ligger nord for Kvaløya og vest for Havøysund. Den har et areal på .

Det er hurtigbåtforbindelse fra Gunnarnes på Rolvsøy til Ingøy, Havøysund og Hammerfest.

Hurtigruteskipet DS «Richard With» ble torpedert og forliste ved Rolvsøy den 13. september 1941. 103 mennesker omkom. Skipet ble torpedert av en britisk ubåt.

## Referanser


## Eksterne lenker
* Måsøy kommune: Rolvsøya
* Finnmark Dagblad: Historisk pub i Tufjord på Rolvsøy (30. juli 2004)
* Finnmark Dagblad: Fordobler elevtallet med egne unger (29. juli 2006)
* Finnmark Dagblad: Vil forby jakt med hund på Rolvsøy (8. august 2006)
* museumsnett.no – Rolvsøy
* NRK: Hurtigrutene og lokalbåtene som ble bombet og torpedert
High Voltage (AUS)

***High Voltage*** er det første studioalbumet av det australske hardrockbandet AC/DC og den første utgivelsen med Bon Scott som vokalist. Albumet ble utgitt 17. februar 1975 - kun i Australia. AC/DC hadde en singelutgivelse av «Can I Sit Next to You Girl» med vokalisten Dave Evans bak seg, men tok ikke med den låten på sitt første album. Malcolm Young, som senere har oppnådd anseelse hovedsakelig som rytmegitarist, spiller sologitar på låtene «Little Lover», «Soul Stripper» og «Show Business».

Foruten selvskrevet materiale, inneholder albumet en coverversjon av «Baby Please Don't Go» av Big Joe Williams, som også kom ut som en sjutommer med dobbel A-side sammen med «Love Song (Oh Jene)».

Den internasjonale utgivelsen av ''High Voltage'' deler hovedsakelig innhold med den australske oppfølgeren *[[T.N.T.]]*, og inneholder bare to låter fra den australske utgivelsen som den deler navn med.

## Sporliste
#«Baby Please Don't Go» 4:40
#«She's Got Balls» 4:51
#«Little Lover» 5:37
#«Stick Around» 4:44
#«Soul Stripper» 6:23
#«You Ain't Got a Hold on Me» 3:30
#«Love Song» 4:02
#«Show Business» 4:43

*«Baby Please Don't Go», «Soul Stripper», «You Ain't Got a Hold on Me» og «Show Business» ble gitt ut internasjonalt på *[['74 Jailbreak]]* i 1984.
*«She's Got Balls» og «Little Lover» var med på den internasjonale utgivelsen av *[[High Voltage (internasjonal)|High Voltage]]*.
*«Stick Around» og «Love Song» ble første gang utgitt internasjonalt på samleboksen *[[Backtracks]]* i 2009.

## Personell
* Bon Scott – vokal
* Angus Young – gitar
* Malcolm Young – gitar, bakgrunnsvokal, bass
* Tony Currenti – trommer
* George Young – produksjon, bass, gitar, bakgrunnsvokal
* Rob Bailey – bass 
* Peter Clack – trommer på spor 1
* Tony Currenti – trommer på spor 2, 4–8
* John Proud - trommer på spor 3
* Harry Vanda – produksjon, bakgrunnsvokal

## Referanser


## Eksterne lenker
*
High Voltage

*High Voltage* er to ulike album fra det australske hardrock bandet AC/DC

* High Voltage (australsk album), utgitt i 1975
* High Voltage (internasjonalt album), utgitt i 1976
T.N.T.

***T.N.T.*** er det andre studioalbumet av det australske hardrockbandet AC/DC, utgitt 1. desember 1975 - kun i Australia.

Albumet ble utgitt i desember 1975. Syv av albumets ni låter er skrevet av Angus Young, Malcolm Young og Bon Scott. «Can I Sit Next To You Girl» var skrevet av Angus og Malcolm Young, og «School Days» er en coverlåt av Chuck Berry.

## Sporliste
# «It's a Long Way to the Top (If You Wanna Rock 'n' Roll)» 5:15
# «Rock 'n' Roll Singer» 5:04
# «The Jack» 5:51
# «Live Wire» 5:50
# «T.N.T.» 3:34
# «Rocker» 2:49
# «Can I Sit Next to You Girl» 4:11
# «High Voltage» 4:02
# «School Days» 5:23

## Personell
* Bon Scott – vokal, sekkepipe på spor 1
* Angus Young – gitar
* Malcolm Young – gitar, bakgrunnsvokal
* Mark Evans – bass på spor 1–7
* Phil Rudd – trommer på spor 1–7
* George Young – bass på spor 8 og 9
* Tony Currenti – trommer på spor 8 og 9

## Eksterne lenker
*
Steve Heighway

**Stephen Derek Heighway** (født 25. november 1947 i Dublin) er en irsk tidligere fotballspiller som spilte på det suksessrike laget til Liverpool FC på 1970-tallet.

I 1970 spilte han for amatørklubben Skelmersdale United mens han studerte økonomi på University of Warwick. Samme året ble han oppdaget av Liverpool FCs speidersystem – under ledelse av Bill Shankly og han ble hentet til klubben med én gang. I Liverpool fikk han 444 kamper og scoret 76 mål, Han vant dessuten en haug av pokaler med klubben, men i 1982 forlot han Liverpool etter å ha fått lite spilletid de siste årene. Han ville da prøve seg i amerikansk liga og startet i Minnesota Kicks. North American Soccer League ble imidlertid nedlagt kort tid etter. Han fikk da en trenerrolle i Umbro. Der fikk han jobb som sportslig direktør i Clearwater Chargers ungdomsfotballklubb i USA. Han hadde suksess i Chargers, og i 1989 ble han tilbudt å lede Liverpools ungdomsakademi. Den jobben tok han. Noen av hans suksesser i ungdomsakademiet til Liverpool er Steve McManaman, Robbie Fowler, Michael Owen og Steven Gerrard, Den 26. april 2007 gikk Heighway av som sjef for Liverpools ungdomsakademi, etter å ha vunnet FA Youth Cup for andre året på rad.

## Meritter
* 1972/73 Ligaen i England
* 1972/73 UEFA-cupen 
* 1973/74 FA-Cupen 
* 1974/75 FA Charity Shield 
* 1975/76 Ligaen i England
* 1975/76 UEFA-cupen
* 1976/77 FA Charity Shield
* 1976/77 Ligaen i England
* 1976/77 Europacupen
* 1977/78 Europacupen 
* 1977/78 UEFA Supercup
* 1978/79 Ligaen i England
* 1979/80 FA Charity Shield
* 1979/80 Ligaen i England
* 1980/81 Europacupen
* 1980/81 Ligacupen

## Referanser


## Eksterne lenker
*
Internering (Nord-Irland)

**Internering** av potensielle medlemmer av paramilitære organisasjoner var et tiltak som ble gjennomført i Nord-Irland gjennom **«Operasjon Demetrius»**. Operasjonen begynte 9. august 1971 og ble avsluttet 5. desember 1975. I løpet av denne perioden ble totalt 1981 personer internert i kortere eller lengre tid. 1874 av dem var republikanere mens 107 var lojalister, eller var antatt å tilhøre en av disse gruppene.

Operasjonen bestod i arrestasjon og internering uten tiltale eller rettssak. Den ble gjennomført av British Army og Royal Ulster Constabulary (RUC) etter ordre fra Nord-Irlands regjeringssjef, Brian Faulkner. Irlands regjering klagde operasjonen inn for Den europeiske menneskerettighetskommisjon, som kom til at den var planlagt og implementert fra høyeste hold i den britiske regjeringen, og at spesialtrent personell ble sendt til Nord-Irland for å lære opp lokalt personell i de fem avhørsteknikkene. 

Historikere anser generelt at perioden med internering bidro til en oppblussing av sekterisme, samtidig som man mislyktes i å isolere Den provisoriske IRA (PIRA) og andre organisasjoner fra samfunnet. Årsaken til dette er at mange av de internerte hadde havnet på listen på grunn av feil og misforståelser, og dermed var helt uskyldige, mens over hundre aktive paramilitære, inkludert mange av lederne, klarte å gå i dekning før operasjonen begynte. Tilbakeslaget interneringen førte til bidro til at Edward Heath i 1972 suspenderte Stormontforsamlingen og innførte direkte styre fra London. 

Den opprinnelige listen over personer som skulle interneres var satt opp av Special Branch og MI5. Den inneholdt 450 navn, men bare 350 av dem ble pågrepet. Nøkkelpersoner, og mange som ikke hadde kommet med på listen, ble advart på forhånd på grunn av lekkasjer og klarte å gå i dekning. Listen inneholdt også personer knyttet til den ikkevoldelige borgerrettsbevegelsen, som Ivan Barr og Michael Farrell. Samtidig som man hadde brukt finmasket nett mot nasjonalister, inneholdt ikke listen en eneste lojalist til tross for av Ulster Volunteer Force var de første som begynte med voldelige aksjoner i denne fasen av konflikten i Nord-Irland. Faulkner skal ha blitt oppfordret av den britiske regjeringen til å ta med noe lojalister i den første omgangen, men nektet å gjøre dette. 

Kombinasjonen av arrestasjoner av uskyldige som ofte ble internert over lengre tid og rapporter om brutalitet i interneringsleiren Long Kesh førte til at stadig flere identifiserte seg med IRA og støttet den væpnede kampen. 1972 ble, målt i tap av menneskeliv, det verste under konflikten. 

For å forsøke å få litt balanse ble 107 lojalistiske paramilitære internert, men dette kom for sent og var for lite til å ha noen reell effekt på den nasjonalistiske delen av befolkningen. 

Protestmarsjen i Derry på Bloody Sunday var en demonstrasjon mot internering, og dette førte også til økt motstand mot internering og en økning av støtten til paramilitære grupper.

## Referanser


## Eksterne lenker
* «NI internment remembered 40 years on», artikkel fra BBC 9. august 2011 (engelsk)
Bjarne Sundfær

**Bjarne Sundfær** (1915–1985) var en norsk agronom og kommunepolitiker. Han var Frostas ordfører fra 1970 til 1971, som representant for Høyre.

Han ble født inn i fattige kår på Inderøy og måtte settes bort som barn. Han gikk Mære landbruksskole og Statens Småbrukslærerskole på Sem.

Han var forpakter på Storfosen gods, senere herredsagronom i Kolbu og Fluberg og gårdsstyrer ved Namdal husmorskole i Overhalla. I 1950 ble han herredsagronom på Frosta. Han ble i stillingen til han gikk av med pensjon på nyåret i 1983.

Sundfær var medlem av Frosta kommunestyre i fem valgperioder: 1960–1971, 1976–1979 og 1984–1985. Han var medlem av formannskapet fra 1964 og ordfører fra 1970 til 1971. Han var en pådriver for å etablere vannverket på Frosta, som kom i drift i 1973, og som sørget for stabil vanning i landbruket under tørre somre.

Han var formann i Frosta Høyre i mange år og viseformann i fylkesstyret i Nord-Trøndelag Høyre fra 1966 til 1968.

## Referanser
Virga

**Virga** er nedbør som faller fra en sky, men fordamper før den når bakken. Dette kan man se som fallstriper under skyen. Lufttrykket øker jo nærmere bakken man kommer, og dette fører igjen til at luft er varmere nær bakken enn i høyden. I store høyder består nedbøren hovedsakelig av iskrystaller som smelter og så fordamper. Virga er svært vanlig i ørkenområder.

Virga kan føre til flere spesielle værfenomen. Når regn fordamper fjerner dette mye varme fra luften, og denne avkjølingen fører til at luften synker ned mot bakken. Disse fallvindene kan føre til mikroutbrudd, som er svært farlige for flytrafikk. 

Virga kan også være med på å danne skyer, der kondensasjonskjerner fra en sky blåser inn i overmettet luft ved siden av skyen. Dette fører til at den overmettede luften lettere kan kondensere og skape nye skyer. 

## Se også
* Fallvind

## Eksterne lenker
*
Fallvind

En **fallvind** er en søyle med synkende luft som kan føre til kraftig horisontal vind på overflaten. Med vindstyrke opp mot 240&nbsp;km/t (67&nbsp;m/s) kan de ofte føre til lignende ødeleggelser som en tornado, og siden de ofte oppstår i forbindelse med kraftige tordenvær blir de av og til tatt for å være nettopp det. Forskjellen på dem er derimot at fallvinder fører til vind ut til alle kanter fra et sentralt punkt på bakken (divergent vind), mens tornadoer har vind som går inn mot senteret av tornadoen (konvergent vind) i en roterende bevegelse.

Fallvinden kan bli spesielt kraftig i forbindelse med tordenvær. Fallvind uten nedbør eller i forbindelse med virga kalles «tørr fallvind», mens fallvind sammen med nedbør kalles «våt fallvind». De fleste fallvindene har en utstrekning som er mindre enn 4&nbsp;km i diameter på bakken og kalles mikroutbrudd. Er de større enn 4&nbsp;km i diameter blir de av og til kalt makroutbrudd, og kan i ekstreme tilfeller dekke et 320&nbsp;km bredt og 1600&nbsp;km langt område og vare opp mot 12 timer og mer. Prosessene i de mer ekstreme tilfellene er derimot litt annerledes enn for de fleste fallvindtilfellene.

Prosessen starter vanligvis med at hagl eller store regndråper faller gjennom et tørrere luftlag. Haglkorna smelter og regndråpene fordamper, en prosess som krever energi slik at luften blir avkjølt. Kald luft er tyngre enn varm luft, og dette fører da til at den synkende luften akselererer. Når den synkende luften treffer bakken sprer den seg til alle kanter.

Et sjeldnere tilfelle er en type fallvind kalt «varm fallvind», som oppstår når nedbør fordamper i luften, og luften blir komprimert når den synker fra store høyder. Denne komprimeringen fører til en oppvarming av luften. Varme fallvinder oppstår hovedsakelig om natten og kan skape vind opp mot 45&nbsp;m/s, inneholde svært tørr luft og føre til en temperaturøkning på hele 50&nbsp;°C. Slike ekstreme temperaturøkninger skjer vanligvis når temperaturen i utgangspunktet er −20 til −30&nbsp;°C, og varer sjelden mer enn et par timer.

Fallvind, og særlig mikroutbrudd, er svært farlig for flytrafikk, og har ført til flere alvorlige flyulykker.

## Litteratur
* Fujita, T.T. (1981). "Tornadoes and Downbursts in the Context of Generalized Planetary Scales". Journal of the Atmospheric Sciences, 38 (8).
* Fujita, T.T. (1985). "The Downburst, microburst and macroburst". SMRP Research Paper 210, 122 pp.
* Wilson, James W. and Roger M. Wakimoto (2001). "The Discovery of the Downburst – TT Fujita's Contribution". Bulletin of the American Meteorological Society, 82 (1).

## Eksterne lenker
* 
* Fallvindtilfeller i Texas 
* Fallvindtilfelle i Wisconsin 1977
* StormWiki
Jaska Raatikainen

**Jaska W. Raatikainen** (født 18. juli 1979 i Esbo) er en finsk musiker. Han er trommeslager i bandet Children of Bodom.

Da Jaska møtte Alexi Laiho på skolen i 1993, fant de ut at de hadde de samme idealene og samme musikksmak. De begynte å spille sammen og idealisere bandet som senere ble Children of Bodom. Jaska spilte en viktig rolle i stiftelsen av bandet, siden han var den som brakte både Alexander Kuoppala og Janne Wirman til line-up-en deres.

## Referanser


## Eksterne lenker
* 
* 
*